CELEX: 62011TN0014
Language: fi
Date: 2011-01-11 00:00:00
Title: Asia T-14/11: Kanne 11.1.2011 — Timab Industries ja CFPR v. komissio

12.3.2011   
            
            
               FI
            
            
               Euroopan unionin virallinen lehti
            
            
               C 80/22
            
         Kanne 11.1.2011 — Timab Industries ja CFPR v. komissio
   (Asia T-14/11)
   2011/C 80/42
   Oikeudenkäyntikieli: ranska
   
      Asianosaiset
   
   
      Kantajat: Timab Industries (Dinard, Ranska) ja Cie financière et de participations Roullier (CFPR) (Saint-Malo, Ranska) (edustaja: asianajaja N. Lenoir)
   
      Vastaaja: Euroopan komissio
   
      Vaatimukset
   
   
               —
            
            
               päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat kumoamaan 17.11.2010 tehdyn komission päätöksen, jolla on implisiittisesti kieltäydytty antamasta tutustuttavaksi komission asiakirjoja, jotka liittyvät komission aloittamaan menettelyyn asiassa COMP/38.866, joka koskee kartellia eläinrehuksi tarkoitettujen fosfaattien eurooppalaisilla markkinoilla.
   Kantajat vetoavat kanteen tueksi kahteen kanneperusteeseen.
   
               1.
            
            
               Ensimmäinen kanneperuste koskee perusteluvelvollisuuden laiminlyöntiä, koska komissio ei ole vastannut vahvistettuun pyyntöön saada tutustua sen päätökseen (tai päätöksiin), jossa vahvistetaan sovintomenettelyssä tehdyn päätöksen C(2010) 5004 lopullinen vastaanottajia koskevien sakkojen todennäköiset vaihteluvälit.
            
         
               2.
            
            
               Toinen kanneperuste koskee oikeudellisia virheitä ja ilmeisiä arviointivirheitä, koska komissio on asiakirjoihin tutustumista koskevaa pyyntöä käsitellessään vedonnut sen epäämisen perusteeksi asetuksen N:o 1049/2001 (1) 4 artiklan 2 kohdan ensimmäiseen ja kolmanteen luetelmakohtaan ja 3 kohdan toiseen alakohtaan. Kantajat katsovat, että pyydetyt asiakirjat
               
                           —
                        
                        
                           eivät ole mielipiteitä vaan päätöksiä, joiden tutustuttavaksi antamisen ei ole osoitettu voivan vahingoittaa vakavasti päätöksentekomenettelyä
                        
                     
                           —
                        
                        
                           eivät sisällä arkaluonteisia kaupallisia tietoja
                        
                     
                           —
                        
                        
                           eivät millään tavalla liity tarkastus-, tutkinta- ja tilintarkastustoimiin.
                        
                     
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).